**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO 2021 METAIS OBJEKTŲ SĄRAŠO PATVIRTINIMO**

2021 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Lietuvos Respublikos Vyriausybės 2021 m. vasario 17 d. nutarimu Nr. 102 „Dėl Kelių priežiūros ir plėtros programos finansavimo lėšų naudojimo 2021 metų sąmatos patvirtinimo“, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, Valstybės įmonės Lietuvos automobilių kelių direkcijos direktoriaus 2021 m. vasario 25 d. įsakymu Nr. VE-23 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metais“ ir atsižvelgdama į 2021 m. finansavimo sutarties tarp Molėtų rajono savivaldybės administracijos ir Lietuvos automobilių kelių direkcijos projekto reikalavimus,

Molėtų rajono savivaldybės taryba n u s p r e n d ž i a:

1. Patvirtinti pridedamą Molėtų rajono savivaldybės kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo 2021 metais objektų sąrašą (toliau – Sąrašas).

2. Įgalioti Molėtų rajono savivaldybės administracijos direktorių:

2.1. pasirašyti finansavimo sutartį (toliau – Sutartis) su valstybės įmone Lietuvos automobilių kelių direkcija;

2.2. atlikus Sąraše nurodytų objektų darbų ir paslaugų viešuosius pirkimus, esant nenumatytų darbų poreikiui ar sutaupius lėšas, perskirstyti Kelių priežiūros ir plėtros programos lėšas Sąraše nurodytiems objektams, įtraukti į Sąrašą objektus iš Molėtų rajono savivaldybės strateginio 2021–2023 metų veiklos plano ir tvirtinti einamųjų metų naujos redakcijos Sąrašą;

2.3. išdėsčius Sąrašą nauja redakcija, pasirašyti papildomus susitarimus prie Sutarties.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras